钦定古今图书集成/理学汇编/学行典/第212卷 > 邢表〈子澜〉
## 钦定古今图书集成/理学汇编/学行典/第212卷 > 邢表〈子澜〉

按《济南府志》：“邢表，禹城人。母先卒，父年七十馀，动履
尤艰，诸子俱乡居务农，独表留县侍父，一切起居，俱
表扶掖。每饮食必躬尝，然后敢进。父中裙厕牏，身自
洗涤，尤未尝须臾离左右。如是者二十馀年。父年九
十三而殁，表哭泣哀思，扶杖乃能行。后其子澜事表
并继母路，亦以孝称。县表其门曰‘永世克孝’。”